PolyAgent/wiki_georgian_en_parallel_20231101 huggingface dataset:
მიხეილ აშვეთია

მიხეილ აშვეთია (დ. 10 ნოემბერი, 1977, ქუთაისი) — ქართველი ფეხბურთელი, საქართველოს ეროვნული საფეხბურთო ნაკრების ყოფილი თავდამსხმელი.
კარიერა
კარიერის დიდი ნაწილი გაატარა ქართულ და რუსულ კლუბებში, გარდა პატარა პერიოდისა, როდესაც 2001–2002 წლებში ირიცხებოდა დანიურ „კოპენჰაგენში“ და კარიერის ბოლოს, გერმანულ კლუბ „კარლ ცაისში“. რუსეთში იგი თამაშობდა შემდეგ კლუბებში: „ალანია“ ვლადიკავკაზი, „ლოკომოტივი“ მოსკოვი, „რუბინი“ ყაზანი და „როსტოვი“. ლოკომოტივში თამაშისას მან 2003–04 წლის ჩემპიონთა ლიგის სეზონში გაიტანა აღსანიშნავი გოლი მილანის „ინტერის“ წინააღმდეგ და დააფიქსირა ანგარიში 2–0. ის თამაში „ლოკომოტივის“ შთამბეჭდავი გამარჯვებით დამთავრდა 3–0.
საქართველოს ეროვნულ ნაკრებში თამაშობდა 1995-2005 წლებში ჩატარებული აქვს 24 თამაში და შეძლო ხუთი გოლის გატანა.
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი national-football-teams.com-ზე
პროფილი sportbox.ru-ზე
გოლები YouTube-ზე
დაბადებული 10 ნოემბერი
დაბადებული 1977
ქართველი ფეხბურთელები
ქუთაისის ტორპედოს ფეხბურთელები
წყალტუბოს სამგურალის ფეხბურთელები
ვლადიკავკაზის ალანიას ფეხბურთელები
თბილისის დინამოს ფეხბურთელები
კოპენჰაგენის ფეხბურთელები
მოსკოვის ლოკომოტივის ფეხბურთელები
როსტოვის ფეხბურთელები
ყაზანის რუბინის ფეხბურთელები
იენის კარლ ცაისის ფეხბურთელები
მაჰაჩყალის ანჟის ფეხბურთელები
ბარნაულის დინამოს ფეხბურთელები
ეროვნული ლიგის ფეხბურთელები
საქართველოს ნაკრების ფეხბურთელები
აძიუბჟის ეკლესია მარმალაბაა

აძიუბჟის ეკლესია მარმალაბაა
აძიუბჟის ეკლესია — ეკლესია სოფელ აძიუბჟაში, ოჩამჩირის მუნიციპალიტეტი, აფხაზეთის ავტონომიური რესპუბლიკა, საქართველო.
ეკლესია აგებულია გვიან შუა საუკუნეებში.
ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია. ეკლესიის კედლები მძიმე ფიზიკურ მდგომარეობაშია და იგი სასწრაფო კონსერვაციას საჭიროებს.
იხილეთ აგრეთვე
ოჩამჩირის მუნიციპალიტეტის ძეგლების სია
რესურსები ინტერნეტში
აძიუბჟის ეკლესია მარმალაბაა
ოჩამჩირის მუნიციპალიტეტის ტაძრები
კონოპიშტეს სასახლე

კონოპიშტეს სასახლე
კონოპიშტე—ისტორიული სასახლე ჩეხეთში, ქ. ბენეშოვთან ახლოს, ცენტრალური ბოჰემიის მხარეში, პრაღიდან 40კმ სამხრეთ-აღმოსავლეთით. ბენეშოვის ცენტრიდან დაახლ. 2კმ დასავლეთით. დღეისათვის მეტწილად ცნობილია, როგორც ავსტრია-უნგრეთის იმპერიის ტახტის მემკვიდრის, ფრანც ფერდინანდის და მისი ჩეხი მეუღლის, ჟოფიე (სოფია) ხოტკოვას უკანასკნელი და ძირითადი ადგილსამყოფელი. მიმდებარე ტერიტორია ამჟამად დაცულია როგორც ჩეხეთის კულტურული მემკვიდრეობის ძეგლი. არის სახლემწიფოს საკუთრებაში (ეროვნული კულტურისა და ძეგლთა დაცვის სააგენტოს ბალანსზე) და ღიაა საზოგადოებისათვის.
ისტორია
სასახლე მე-13 საუკუნეში აშენდა როგორც ციხესიმაგრე და თავისი არსებობის მანძილზე მრავალი რეკონსტრუქცია განიცადა. მისი მფლობელები იყვნენ ბენეშოველების, შტერნბერგების და მოგვიანებით ჰაბსბურგების დინასტიები. მფლობელთან ერთად იცვლებოდა სასახლის არქიტექტურაც. სასახლის არქიტექტურა იყოფა შემდეგ პერიოდებად:
გოთიკა—აშენდა მე-13 საუკუნის მეორე ნახევარში, როგორც ციხესიმაგრე.
გვიანდელი გოთიკა/რენესანსი— მე-16 საუკუნის მეორე ნახევარში მოხდა მისი რეკონსტრუქცია და მნიშვნელოვანი გოთიკური ელემენტების შეტანა.
ბაროკო და როკოკო—1605 წელს აშენდა რენესანსული სტილის სასახლე, ხოლო 1725 წელს მას დაემატა ბაროკოს სტილის კარიბჭე და ალაყაფის კარი.
ნეოგოთიკა—1889-1994 წლებში ჩატარებული რეკონსტრუქციის შედეგად შეიცვალა ზოგიერთი კოშკის მოხაზულობა და მათ მიეცა პოლიგონარული სახე, ასევე ცვლილებები შევიდა ინტერიერში.
სულ-ბრაზილი

სულ-ბრაზილი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 418 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში.
2010 წლის მონაცემებით, მოსახლეობა 2 766 ადამიანს შეადგენდა, მოსახლეობის სიმჭიდროვე 24.51 კმ²-ზე. ფართობი 112 872 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
ტოკაი-ჰედიალია

ტოკაი-ჰედიალია (უნგრ. Tokaj-hegyaljai borvidék) — მეღვინეობის ისტორიული რეგიონი სამხრეთ-აღმოსავლეთ სლოვაკეთსა და ჩრდილო-აღმოსავლეთ უნგრეთში. ჰედიალია უნგრულად მთისწინეთს ნიშნავს, სწორედ ეს იყო რეგიონის თავდაპირველი სახელი.
რეგიონი შედგება 28 სოფლისა და 7 000 ჰა სისტემატიზირებული ვენახისგან. 2002 წელს, რეგიონი იუნესკოს მსოფლიო მემკვიდრეობის ძეგლთა სიაში შევიდა. მისი ცნობადობა საკმაოდ დიდი ხნის ისტორიას ითვლის, რადგან ის სამშობლოა ტოკაის ღვინისა, რომელიც მსოფლიოს ერთ-ერთი უძველესი ღვინოა.
ზოგიერთი მახასიათებლები, რის გამოც ტოკაი-ჰედიალიის მეღვინეობის რეგიონი უნიკალურია:
ნიადაგი და მიკროკლიმატი: ტოკაის მიწა შედგება თიხისა და ლიოსისგან, რომელიც ვულკანურ ქვენიადაგზეა განლაგებული. მიკროკლიმატი განპირობებულია მზით, სამხრეთით აზიდული მთებით და მდინარე ტისასა და ბორდორგის სიახლოვით.
ადგილობრივი ყურძნის მრავალფეროვნება: ჯიშები ფურმინტი და ჰარსლეველიუ რეგიონში საუკუნეების წინ იქნა კულტივირებული, ამავე დროს მათი მოყვანა, ყვითელ მუსკატთან, კაბართან და კიდევ რამდენიმე ჯიშთან ერთად, ოფიციალურად მხოლოდ ამ რეგიონშია ნებადართული.
მარნები: სარდაფების ვრცელი სისტემა აქ ახ. წ. 1400 - 1600 წლებში კლდოვან ნიადაგში ამოთხარეს. იგი უზრუნველყოფს მუდმივ ტემპერატურას 10-12°C ფარგლებში. სარდაფები გადახურულია სპეციალური მიწით, რომელიც დაძველების პროცესში იცავს მას ალკოჰოლის აორთქლებისგან და ინარჩუნებს ტენიანობას 85-90% ფარგლებში, რაც ტოკაის ღვინის დაძველებისთვის იდეალურ პირობებს წარმოადგენს.
აპელაციის სისტემა: 1757 წლის სამეფო დეკრეტმა ტოკაის რეგიონი ღვინის დახურული წარმოების რაიონად გამოაცხადა, ეს პირველი ფაქტია მსოფლიო ღვინის აპელაციის სისტემაში.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
UNESCO description: Tokaj Wine Region Historic Cultural Landscape
Tradition and Innovation in the Tokaj Region (Tim Atkin)
Tokaj portal
Tokaj and the historic Wine Region - tourism information
Tokaj Wine Region on the European Wineroads portal (HUN)
Tokaj-Hegyalja Attractions
უნგრეთის გეოგრაფია
მსოფლიო მემკვიდრეობის ძეგლები უნგრეთში
მოზამბიკის პოლიტიკური პარტიები

მოზამბიკის პოლიტიკური პარტიები — ეს არის მოზამბიკის პოლიტიკური პარტიების სია. ქვეყანაში მოქმედებს ორპარტიული სისტემა. რაც იმას ნიშნავს, რომ მოზამბიკში არსებობს ორი დომინანტური პოლიტიკური პარტია (ფრელიმო და რენამო).
პარტიები
მოზამბიკის განმათავისუფლებელი ფრონტი ან მოზამბიკური გათავისუფლების ფრონტი (Frente de Libertação de Moçambique)
მოზამბიკური ეროვნული წინააღმდეგობის საარჩევნო კავშირი
მოზამბიკის ეროვნული წინააღმდეგობა (Resistência Nacional Moçambicana)
მოზამბიკის დამოუკიდებლობის ალიანსი (Aliança Independente de Moçambique)
მოზამბიკის ნაციონალისტური მოძრაობა (Movimento Nacionalista Moçambicano)
ეროვნული კრება (Partido de Convenção Nacional)
ეროვნული ერთიანი პარტია (Partido de Unidade Nacional)
ლიბერალური ფრონტი (Frente Liberal (FL))
პატრიოტული მოძრაობის ფრონტი (Frente de Ação Patriotica)
მოზამბიკის სახალხო პარტია (Partido Popular de Moçambique)
მოზამბიკის ერთიანი ფრონტი (Frente Unida de Moçambique)
პარტია მშვიდობის, დემოკრატიისა და განვითარებისთვის (Partido para a Paz, Democracia e Desenvolvimento)
მოზამბიკის დამოუკიდებლობის პარტია (Partido Independente de Moçambique)
მოზამბიკის ლიბერალ-დემოკრატიული პარტია (Partido Liberal e Democrático de Moçambique)
მოზამბიკის გაფართოებული სოციალისტური პარტია
ეროვნული შერიგების პარტია
პარტია თავისუფლებისა და სოლიდარობისთვის
630

630
მოვლენები
1 იანვარი : წინასწარმეტყველი მუჰამედი თავისი ჯარით მექასკენ დაიძრა, რომელსაც უბრძოლველად აიღებს.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
7 ნოემბერი: კონსტანტი II — ბიზანტიის იმპერატორი (გ. 668)
დეკემბერი
თარიღი უცნობია
ანასტასი სინელი — VII საუკუნის II ნახევრის ბიზანტიელი თეოლოგი (გ. 701)
კონონი — რომის პაპი (გ. 687)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
თეოფილაქტე სიმოკატა — VII საუკუნის ბიზანტიელი მწერალი და ისტორიკოსი. (დ. 580 )
ჯაბღუ — თურქთა დასავლეთ სახაკანოს მმართველი
ლიეტუვური წითელი ჯიში

ლიეტუვური წითელი ჯიში
მსხვილი რქოსანი საქონლის ლიეტუვური წითელი ჯიში — მერძეული მიმართულების ჯიში. გამოყვანილია XIX საუკუნის ბოლოს–XX საუკუნის დასაწყისში ლიტვის სსრ-ის ტერიტორიაზე. მიიღეს ადგილობრივი ჯიშის გადარჩევით, შერჩევითა და მიმართული გამოზრდით და მისი შეჯვარებით კულტურულ ჯიშებთან — აირშირულ, ანგელნურ, ჰოლანდიურ, დანიური წითელ, შვეიცარიულ და შორტჰორნულთან. ჯიშის ცხოველთა უმრავლესობას ახასიათებს სხეულის გამოხატული მერძეული ტიპის აგებულება. ფერად წითელია. კუროს მასაა დაახლოებით 750 კგ, ფურისა 500 კგ. წლიური მონაწველი 3500 კგ რძეა, უდიდესი 7000–9000 კგ. რძის ცხიმიანობა — 3,7–3,9%. ყოფილ სსრკ-ში ჯიში მოშენებული იყო ლიტვის სსრ-ის ჩრდილოეთ და აღმოსავლეთ რაიონებში.
ლიტერატურა
Петрайтис И. П., Некоторые особенности литовского скота, «Уч. тр. Литовской сельскохозяйственной академии», 1956, т. 2;
Petraitis J., Lietuvos ž alieji galoijai, t. 1—2, Vilnius, 1963—66.
რესურსები ინტერნეტში
მსხვილი რქოსანი საქონლის ჯიშები
ბორშჩივი

ბორშჩივი — ქალაქი უკრაინაში. მდებარეობს ტერნოპილის ოლქში. 2013 წელს ქალაქის მოსახლეობა 11219 კაცს შეადგენდა.
სქოლიო
ტერნიპილის ოლქის ქალაქები
ხაიმე II (არაგონი)

ხაიმე II (არაგონი)
ხაიმე II სამართლიანი (დ. 10 აგვისტო, 1267 — გ. 2 ნოემბერი, 1327) — სიცილიის მეფე (როგორც ხაიმე I) 1285 წლიდან 1296 წლამდე, არაგონისა და ვალენსიის მეფე, ბარსელონის გრაფი 1291 წლიდან 1327 წლამდე. 1297 წლიდან სარდინიისა და კორსიკის სამეფოს მეფე. იგი იყო არაგონიის მეფე პედრო III-ისა და კონსტანცია ჰოჰენშტაუფენის მეორე ვაჟი.
ბიოგრაფია
ხაიმე დაიბადა ვალენსიაში, არაგონიის მეფე პედრო III-ის და სიცილიის დედოფლის კონსტანციას ვაჟი.
1285 წლიდან მამის მემკვიდრეა სიცილიის სამეფოში. მისი ძმის, ალფონსო III-ის სიკვდილის შემდეგ 1291 წელს, იგი ადის არაგონიის სამეფო ტახტზე. 1296 წელს მან გააფორმა მშვიდობიანი ხელშეკრულება ნეაპოლის მეფე კარლ II ანჟუელთან, ის დათანხმდა სიცილიის მისთვის მიცემაზე, მაგრამ სიცილიის ნაცვლად ტახტზე თავისი ძმა, ფრედერიგო უნდა ასულიყო.
იმ ფაქტის გამო, რომ ფრედერიკმა უკან არ დაიხია კუნძულიდან, პაპმა ბონიფაციუს VIII-მ მოითხოვა კარლ II-თან ერთად მისი გადაყენება სიცილიის ტახტიდან.
1295 წელს ანანიის ხელშეკრულებით იგი დაბრუნდა ბალეარის კუნძულებიდან ბიძასთან, ხაიმე II მაიორკელთან. ხაიმე II მეფობის დროს არაგონი აკონტროლებდა მაიორკის სამეფოს კონტინენტურ ნაწილზე - მონპელიესა და რუსილიონზე. 1298 წელს, არხილერსის ხელშეკრულებით ხაიმე II მაიორკელმა ცნო არაგონის მეფე ხაიმე II-ს პროტექტორატი.
იმ პერიოდის განმავლობაში, როცა მას დაბრუნების უფლება მისცეს, ხაიმე მეორეს უნდოდა მოეპოვებინა მუსლიმური სამყაროს სამხრეთში. იმ მიზნით რომ მიერჭია მას დასახული მიზნისათვის, ადმირალ დონ ბერნატ სარიასა და პოლოპის ბარონის დახმარებით, მან ჩამოაყალიბა ალიანსი კასტილიის ყმაწვილი მეფის ფერდინანდ IV-ის წინააღმდეგ. ხაიმე II უნდოდა ტაიფა მურსიის ხელჩი ჩაგდება, იმ მიზნით რომ ჰქონოდა შესაძლებლობა ხელი მიეწვდინა გრანადის სახელმწიფოსთვის. მოკავშირეები შევიდნენ მურსიაში ყველა მიმართულებიდან 1296 წელს და ხაიმე II-მ მოახდინა მისი კაპიტულაცია და ხელში ჩაიგდო 1304 წლამდე.
ხაიმე II ჩაერთო 1321 წლის კეთროვანთა დევნაში. მან ბრძანა დაეჭირათ და ეწამებინათ ფრანგი კეთროვნები რომლებიც ცდილობდნენ კეთრის გავრცელებას.
ხაიმე II დაქორწინებული იყო 4-ჯერ და ჰყავდა 13 შვილი.
ლიტერატურა
VanLandingham, Marta. Transforming the State: King, Court and Political Culture in the Realms of Aragon (1213-1387). Leiden [Netherlands]: Brill, 2002. ISBN 9004127437
დაბადებული 10 აგვისტო
დაბადებული 1267
გარდაცვლილი 2 ნოემბერი
გარდაცვლილი 1327
ბარსელონის დინასტია
არაგონის მეფეები
სიცილიის მეფეები
გუდამაყრის არაგვი

გუდამაყრის არაგვი, შავი არაგვი — მდინარე კავკასიონის მთავარი წყალგამყოფი ქედის სამხრეთ კალთაზე, დუშეთის მუნიციპალიტეტში. სათავე აქვს მთა ჭაუხის დასავლეთ კალთაზე, ზღვის დონიდან 2940 მეტრზე. დაბა ფასანაურთან მარცხნიდან ერთვის მდინარე მთიულეთის არაგვს და შემდგომში მიედინება მდინარე არაგვის სახით. სიგრძე 30 კმ, აუზის ფართობი 240 კმ². მთავარი შენაკადია ბაკურხევი. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულსა და ზაფხულში, წყალმცირობა — ზამთარში. საშუალი წლიური ხარჯი 7,96 მ³/წმ. ზამთრობით ჩნდება ყინულნაპირისი, თოში, ფსკერის ყინული.
ლიტერატურა
მცხეთა-მთიანეთის მხარის მდინარეები
არაგვის შენაკადები
ლაზა (გუსარი)

ლაზა (გუსარი)
ლაზა — სოფელი აზერბაიჯანში, გუსარის რაიონში.
რესურსები ინტერნეტში
გუსარის რაიონის სოფლები
ბოლო გასეირნება

ბოლო გასეირნება — მესამე ფილმი კინოტრილოგიიდან, რომელშიც შედის გასეირნება ყარაბაღში და კონფლიქტის ზონა. გადაღებულია 2012 წელს ზაზა ურუშაძის მიერ.
სიუჟეტი
ბოლო გასეირნება ტრილოგიის მესამე ფილმია. 16 წლის პატიმრობის შემდეგ, ერთ დროს უდარდელი გოგლიკო სტუმრად საკუთარ ქალაქში.
ომებგამოვლილი ოთხმოცდაათიანელები — ისინი ვისაც დაკარგულ თაობად მოიხსენიებენ და პოსტრევოლუციური საქართველო, განსხვავებული მენტალიტეტი და განსხვავებული ურთიერთობები. საკუთარ სამყაროში ჩარჩენილი მიშა მესხის გმირი თანამედროვე თბილისში მამონტს წააგავს, „ბატონი თენგოსგან“ განსხვავებით ის თანამედროვე ყოფას ვერ მოერგო. მაგრამ როდესაც საქმე სიკეთესა და ბოროტებას, სიყვარულსა და მტრობას ეხება არ აქვს მნიშვნელობა რომელი თაობის წარმომადგენელი ხარ. როდესაც შვილების ბედნიერებას მამების ცოდვები საფრთხეს უქმნიან, გამოსავალი ისევ მამებმა უნდა მონახონ.
როლებში
მიშა მესხი
თინათინ დალაქიშვილი
ზურა ბეგალიშვილი
კახა აბუაშვილი
ნინი ბადურაშვილი
ლევან დობორჯგინიძე
გიორგი ყიფშიძე
ნატო მურვანიძე
თინა დალაქიშვილი
სანდრო კაკულია
ნუცა კუხიანიძე
თაზო ცხაკაია
ლევან კორინთელი
რესურსები ინტერნეტში
2012 წლის ქართული ფილმები
ზაზა ურუშაძის ფილმები
ვესელივკა (ჰენიჩესკის რაიონი)

ვესელივკა (ჰენიჩესკის რაიონი)
ვესელივკა — დასახლება უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 186 კაცს შეადგენდა.
რესურსები ინტერნეტში
დასახლების ამინდი
ჰენიჩესკის რაიონის დასახლებები
ენდრიუ ბონარ ლოუ

ენდრიუ ბონარ ლოუ (დ. 16 სექტემბერი, 1858 — გ. 30 ოქტომბერი, 1923) — ბრიტანელი პოლიტიკოსი, კონსერვატორი დეპუტატი და სახელმწიფო მოღვაწე. იგი ბრიტანეთის ერთადერთი პრემიერ-მინისტრი იყო, რომელიც კოლონიაში დაიბადა (ნიუ-ბრანსუიკი, კანადა)
სქოლიო
გაერთიანებული სამეფოს პრემიერ-მინისტრები
დაბადებული 16 სექტემბერი
დაბადებული 1858
გარდაცვლილი 30 ოქტომბერი
გარდაცვლილი 1923
Mohammad Ali Khan Zand

Mohammad Ali Khan Zand (Moḥammad ‘Alī Khān Zand; 1779) was the second shah of the Zand dynasty, ruling from March 6, 1779 until June 19, 1779.
After the death of Karim Khan Zand in 1779, Iran disintegrated once again. Karim Khan's brother Zaki Khan Zand declared Mohammad `Ali, the second son of Karim Khan who was also his son-in-law as the second ruler of the Zand dynasty. Soon thereafter, Abol-Fath Khan Zand, the elder son of Karim Khan was made his joint ruler. He had three wives. Anisaah Saad, Hajika Morstaiku, and Korisah. However, none produced male heirs and one was executed after accusations of fornication.
Mohammad `Ali Khan died of a heart attack in the same year he took the throne, having reigned less than 5 months, and not accomplishing much, the power was transferred to his brother Abol-Fath Khan Zand.
Sources
External links
Rulers of Iran
Zand monarchs
1760 births
1779 deaths
ტაშედხონსუ

ტაშედხონსუ — ძველი ეგვიპტის დედოფალი ოცდამეორე დინასტიიდან, მესამე გარდამავალი პერიოდის დროს. ტაშედხონსუ ეგვიპტის ფარაონის ოსორკონ I-ის მეუღლე იყო. მას და ოსორკონს ჰყავდათ ვაჟი ტაკელოტ I.
რესურსები ინტერნეტში
ეგვიპტის ოცდამეორე დინასტია
ძველი ეგვიპტის დედოფლები
ეგვიპტის ოცდამეორე დინასტიის დედოფლები
ნოდარ გუჯაბიძე

ნოდარ გუჯაბიძე
ნოდარ აკაკის ძე გუჯაბიძე (დ. 20 იანვარი, 1929, ქუთაისი, — გ. 2015) — ქართველი გენერალ-მაიორი (1976).
დაამთავრა თბილისის ქვეითი ჯარების სასწავლებელი (1950), ფრუნზეს სახელობის სამხედრო აკადემია (1965), ვოროშილოვის სახელობის საბჭოთა შეიარაღებული ძალების გენშტაბის სამხედრო აკადემია (1973). ეკავა სამეთაურო თანამდებობები საბჭოთა კავშირის შეიარაღებულ ძალებში, იყო ოდესის სამხედრო ოლქის მოტომსროლელი დივიზიის მეთაური (1973–1979), ბალტიისპირეთის სამხედრო ოლქის შტაბის უფროსის მოადგილე (1978–1982). მთავარი სამხედრო მრჩეველი ავღანეთში (1982–1984). 1992–2002 წლებში მსახურობდა საქართველოს შეიარაღებულ ძალებში. იყო ეროვნული გვარდიის (1992, 1995–1996), თავდაცვის სამინისტროს მთავარი შტაბის უფროსი (1993–1994), თავდაცვის სამინისტროს სამხედრო მრჩეველი (1996–2002). დაჯილდოებულია ორდენებითა და მედლებით.
ლიტერატურა
დაბადებული 20 იანვარი
დაბადებული 1929
გარდაცვლილი 2015
ქუთაისში დაბადებულები
ქართველი გენერლები
საბჭოთა გენერალ-მაიორები
გუჯაბიძეები
მოქვის ბრძოლა

მოქვის ბრძოლა 1918 — ბრძოლა ოსმალეთის იმპერიისა და საქართველოს დემოკრატიული რესპუბლიკის ჯარებს შორის. გაიმართა 1918 წლის 16 აგვისტოს მოქვის ტაძართან.
ბრძოლა
1918 წლის აგვისტოს პირველ რიცხვებში აფხაზეთში ვითარება უკიდურესად გამწვავდა. ეს გამოწვეული იყო ე.წ. „მუჰაჯირთა“ ახალი რაზმის გადმოსხმით, რომელმაც სოფ. ჯგერდის მიმართულებით, პროთურქული ორენტაციის ერთ-ერთი ლიდერის თავად ტატაშ მარშანიას მამულისკენ გაემართა. სულ უფრო ცხადი ხდებოდა რომ „აფხაზთა სახალხო საბჭოს“ დეპუტთა პროოსმალური ნაწილი აშკარად დაადგა სახელმწიოს ღალატს და შეიარაღებულ პუტჩს მიემხრო. ასეთ სიტუაციაში საბჭოს დემოკრატიული ფრთა ვარლამ შარვაშიძის, აგრეთვე ვლადიმერ ემუხვარის მეთაურობით გამოვიდა „აფხაზთა სახალხო საბჭოს“ რეორგანიზაციის ინიციატივით. ის პიროვნებები, რომლებიც ხელს უწყობდნენ თურქების მიერ აფხაზეთის ოკუპაციას დადანაშაულებულ იქნენ სახელმწიფოს ღალატში და უნდა გადასახლებულიყვნენ აფხაზეთიდან. თურქთა რიცხვი ათასს აღწევდა. ექსპედიციის მთელი ხნის განმავლობაში, რეგურალური ჯარის ქვედანაყოფებმა პოლკოვნიკ თუხარელის მეთაურობით, ვერაფრით მოახერხეს შეხებაში მოსულიყვნენ მოწინააღმდეგესთან, მხოლოდ სახალხო გვარდიის მცირე რაზმმა, სულ 60 კაცი, ლევ ტუმარკინის მეთაურობით მოქვის ტაძართან გაუმართა ბრძოლა რიცხობრივად მრავალჯერ აღმატებულ მტერს და მოიგერია იგი. „დროება“ ბრძოლის შესახებ წერდა:
ლიტერატურა
ზ. პაპასქირი, ნარკვევები თანამედროვე აფხაზეთის ისტორიული წარსულიდან, ნაკვეთი მეორე1917–1993, თბ., 2007, გვ. 22-23
არჩილ ჩაჩხიანი, რუსეთ-საქართველოს სამხედრო-პოლიტიკური ურთიერთობები და საბრძოლო მოქმედებები აფხაზეთის რეგიონსა და შავიზღვისპირეთში(1918-1920 წლები). თბ., 2014, გვ.138
საქართველოს ბრძოლები
საქართველოს დემოკრატიული რესპუბლიკის ისტორია
XX საუკუნის ბრძოლები
იუნანი

იუნანი (ფინინი Yúnnán) — პროვინცია დასავლეთ ჩინეთში. ადმინისტრაციული ცენტრი და უდიდესი ქალაქია — კუნმინი. მოსახლეობა — 45,966,239 ადამიანი (მე-12 ადგილი პროვინციებს შორის, 2010 წლის მონაცემებით.)
გეოგრაფია
იუნანის პროვინციის ფართობი შეადგენს 394 100კმ².
ადმინისტრაციული დაყოფა
იუნანის პროვინცია ადმინისტრაციულად იყოფა 16 მუნიციპალიტეტად:
იხილეთ აგრეთვე
ჩინეთის ადმინისტრაციული დაყოფა
რესურსები ინტერნეტში
ოფიციალური საიტი
ჩინეთის პროვინციები
Kurilohadalia elongata

Kurilohadalia elongata is a species of sea snail, a marine gastropod mollusk in the family Pseudomelatomidae, the turrids and allies.
Description
Distribution
This marine species was found in the Kuril–Kamchatka Trench, Northern Pacific
References
Kantor, Yu I., and A. V. Sysoev. "A new genus and new species from the family Turridae (Gastropoda, Toxoglossa) in the northern part of the Pacific Ocean." Zoologichesky Zhurnal 65.4 (1986): 485–498.
External links
elongata
Gastropods described in 1986
ლიეტუვის გერბი

ლიეტუვის გერბი (ასევე ეწოდება ვიტისი) — ლიეტუვის ოფიციალური სახელმწიფო სიმბოლო. გერბის სახელია „ვიტისი“ (რაინდი) ან „რაიტელისი“ (მხედარი). ეს არის ევროპის სახელმწიფოთა შორის ერთ-ერთი უძველესი გერბი. ჰერალდიკური ფარის თანამედროვე ვერსია მიღებულ იქნა 1991 წლის სექტემბერში.
სტრუქტურა
წითელ ფონზე გამოსახულია თეთრ ცხენზე ამხედრებული ვერცხლისფერი მხედარი, რომელსაც მარჯვენა ხელში უჭირავს ხმალი, ხოლო მარცხენა მხარზე ლურჯი ფარი ორმაგი ოქროსფერი ჯვრით. უნაგირი და აღვირი ლურჯი ფერისაა, ხმლის სახელური, უზანგი და აღკაზმულობის სხვა დეტალები ოქროსფერია.
მხედარი, როგორც ლიეტუვური სიმბოლო, ადრეულ ქრონიკებშიც არის ნახსენები, თუმცა სახელმწიფო ემბლემად იგი პირველად ლიტვის დიდი მთავარის, ალგირდასის ბეჭედზე გამოიყენეს 1366 წელს. სიმბოლო სათავეს იღებს ლიეტუვის ქრისტიანობამდელ წარსულში.
გერბის ისტორია
სახელმწიფო გერბები
ლიეტუვის ეროვნული სიმბოლოები
გერბები ცხენის გამოსახულებით
გერბები ხმლის გამოსახულებით
ალექსანდრე გოცირიძე

ალექსანდრე გოცირიძე
ალექსანდრე მიხეილის ძე გოცირიძე (დ. 3 თებერვალი, 1904, სოფ. ნუკრიანი, ახლანდ. სიღნაღის მუნიციპალიტეტი, — გ. 14 მაისი, 1986, თბილისი) — ქართველი ფიზიოლოგი; მედიცინის მეცნიერებათა დოქტორი, პროფესორი (1942), საქართველოს მეცნიერების დამსახურებული მოღვაწე (1961).
1928 წელს დაამთავრა თბილისის სახელმწიფო უნივერსიტეტის (თსუ) სამკურნალო ფაკულტეტი. 1928-1933 წლებში მუშაობდა თსუ-ს ფიზიოლოგიის კათედრაზე (ასისტენტი, შემდეგ დოცენტი), 1933 წლიდან გარდაცვალებამდე — ქუთაისის პედაგოგიური ინსტიტუტის ადამიანისა და ცხოველთა ფიზიოლოგიის კათედრის გამგე, შეთავსებით — პროფესიულ დაავადებათა და შრომის ჰიგიენის ინსტიტუტის ფიზიოლოგიის განყოფილების გამგე (1934-45). მუშაობდა ასევე გორისა (1942-50) და თბილისის პედაგოგიურ ინსტიტუტებში. ეწეოდა სამეცნიერო და ორგანიზაციულ მუშაობას ფიზიოლოგიის საკითხების პოპულარიზაციისათვის.
ბიბლიოგრაფია
სისხლის გადასხმის ფიზიოლოგიისათვის (ავტორი). - თბილისი, 1958. - 31გვ.
სისხლის გადასხმის საფუძვლები (ავტორი). - თბილისი, საქმედგამი, 1943. - 58გვ.
ლიტერატურა
რესურსები ინტერნეტში
დაბადებული 3 თებერვალი
დაბადებული 1904
გარდაცვლილი 14 მაისი
გარდაცვლილი 1986
ქართველი ფიზიოლოგები
სიღნაღის მუნიციპალიტეტში დაბადებულები
საქართველოს სსრ-ის მეცნიერების დამსახურებული მოღვაწეები
ა
იდლეთი

იდლეთი
საკუთარი სახელი იდლეთი შეიძლება აღნიშნავდეს:
იდლეთი — სოფელი კასპის მუნიციპალიტეტში
იდლეთი — იოანე ნათლისმცემლის ეკლესია იდლეთში
პალმარისი

პალმარისი — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 108 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-მერიდიუანალ-პერნამბუკანის შემადგენლობაში.
2010 წლის მონაცემებით, მოსახლეობა 59 526 ადამიანს შეადგენდა, მოსახლეობის სიმჭიდროვე 175.44 კმ²-ზე. ფართობი 339 292 კმ²-ია.
იხილეთ აგრეთვე
პერნამბუკუ
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პერნამბუკუს შტატის მუნიციპალიტეტები
მელიტონ კელენჯერიძე

მელიტონ კელენჯერიძე
მელიტონ სპირიდონის ძე კელენჯერიძე (დ. 5 თებერვალი, 1864, სოფ. ტაბაკანი, ახლანდელი ზესტაფონის მუნიციპალიტეტი ― გ. 15 აგვისტო, 1942, თბილისი), ქართველი საზოგადო მოღვაწე, პედაგოგი, ფოლკლორისტი.
ბიოგრაფია
სწავლობდა თბილისის სასულიერო სემინარიაში. 1894 წელს კიევის სასულიერო აკადემიის დამთავრების შემდეგ მუშაობდა მასწავლებლად ქუთაისსა და ფოთში. იკვლევდა ხალხური ზეპირსიტყვიერების საკეთხებს, კრებდა და აქვეყნებდა ფოლკლორულ ნიმუშებს. 1893-1894 წლებში ჟურნალ „მოამბეში“ დაიბეჭდა მისი ნაშრომი „სახალხო პოეზია და მისი საპედაგოგო, საესტეტიკო და სამეცნიერო მნიშვნელობა“ (ცალკე წიგნად — 1896, ქუთაისი). 1915 წელს გამოსცა ხალხური ზღაპრების, აფორიზმებისა და გამოცანების კრებული.
შეადგინა სახელმძღვანელოები სკოლებისათვის: „სიტყვიერების თეორია“, „ქართული ქრესტომათია“, „ქართული ენის გრამატიკა“ და სხვა. მელიტონ კელენჯერიძე ავტორია გამოკვლევებისა ქართული ეკლესიის ისტორიიდან: „გაბრიელი ეპისკოპოსი იმერეთისა“ (1913), „საქართველოს საკათალიკოსო ეკლესიის მოკლე ისტორია“ (1918), „სიმართლე ქართული ეკლესიის ავტოკეფალიაზე“ (რუსულ ენაზე, 1906) და სხვა.
მრავალმხრივი მოღვაწე და მეცნიერი, იგი თავის სიტყვას ამბობდა ფოლკლორისტიკაში, თეოლოგიაში, სიტყვიერების თეორიაში; კულტურულ-საგანმანათლებლო საქმიანობაში.
ლიტერატურა
სახალხო განათლების ქართველი მოღვაწეები და სახალხო მასწავლებლები, კრ. 3, თბ., 1968;
ქსე, ტ. 5, გვ. 462, თბ., 1980
ქართველი პედაგოგები
საქართველოს საისტორიო და საეთნოგრაფიო საზოგადოების წევრები
ქართველი ფოლკლორისტები
დაბადებული 5 თებერვალი
დაბადებული 1864
გარდაცვლილი 15 აგვისტო
გარდაცვლილი 1942
ზესტაფონის მუნიციპალიტეტში დაბადებულები
მ
რადუ პოკლიტარუ

რადუ პოკლიტარუ (დ. 22 მარტი, 1972, კიშინიოვი, მოლდოვა) ― უკრაინელი ქორეოგრაფი, „კიევის თანამედროვე საბალეტო თეატრის“ დამფუძნებელი, მოლდოვის სახალხო არტისტი (2016), უკრაინის ხელოვნების დამსახურებული მოღვაწე (2017), უკრაინის ტარას შევჩენკოს სახელობის ეროვნული პრემიის ლაურეატი (2016).
1991-2001 წლებში ბელარუსის ეროვნული ოპერისა და ბალეტის მოცეკვავე იყო. 2001-2002 წლებში მოლდოვის ეროვნული ოპერის მთავარი ქორეოგრაფი იყო.
2014 წელს სოჭში გამართული ზამთრის ოლიმპიური თამაშების გახსნისა და დახურვის ცერემონიების ქორეოგრაფი.
რესურსები ინტერნეტში
Рецензия на постановку «Ромео и Джульетта» Р. Поклитару
Рецензия на постановку «Ромео и Джульетта» Р. Поклитару в Guardian
Интервью Р. Поклитару еженедельнику «2000»
სქოლიო
დაბადებული 22 მარტი
დაბადებული 1972
უკრაინელი ქორეოგრაფები
იურთბექლერი (პოსოფის რაიონი)

იურთბექლერი (პოსოფის რაიონი)
იურთბექლერი — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 97 კილომეტრში, ხოლო რაიონის ცენტრ პოსოფიდან 16 კილომეტრში. 2019 წლის მონაცემებით სოფელში 144 ადამიანი ცხოვრობს.
სოფლის ძველი ისტორიული, ქართული სახელწოდებაა ჯაყისწყალი.
სქოლიო
პოსოფის რაიონის სოფლები